Ålands flagg og våpen
Store norske leksikon,Geografi,Flagg og nasjonalsymboler,Flagg og våpen
Den finske øygruppen Åland bruker i offisielle sammenhenger to flagg – det finske nasjonalflagget og øygruppens eget flagg, som er en mellomblå duk med et rødt latinsk kors kantet med gult. Flagget ble vedtatt av Ålands Landsting i 1953 og godkjent av Finlands president i 1954. Korsflagget fulgte nordisk flaggtradisjon. Proporsjonene er 17:26.
Åland har i sitt flagg gjort feltene nærmest stangen bredere enn høyden, som i østersjølandene Sverige og Finlands flagg, i motsetning til de kvadratiske feltene i flaggene til nordiske land vendt mot Atlanterhavet.Ålands flagg er lovregulert gjennom Landskapslag (1992:41) om Ålands flagga. Den bestemmer flaggets størrelsesforhold og gir regler for bruk av flagget. Ålands flagg kan føres som handelsflagg av fartøyer som er hjemmehørende i landskapet. Fartøyer tilhørende Ålands myndigheter er pålagt å føre Ålands flagg. Loven har bestemmelser om spesialflagg for fritidsfarkoster, som skal ha splitt og båt- eller seilforeningens merke i kantonen.Ålands landskapsvåpen har i blått felt en gående hjort av gull. Over skjoldet er grevskapets krone.Ålands eldste våpen, kjent fra 1569, viste to rådyr i hvitt felt, antagelig også med ni roser. Trolig på grunn av forveksling med Öland fikk Åland fra 1600-tallet Ölands våpen, en gull hjort i blått felt. Landskapene byttet våpen med hverandre, og i 1884 ble det bestemt at Ölands våpen skulle vise to rådyr og ni roser. I 1944 oppdaget Riksheraldikerämbetet i Sverige forvekslingen, og Öland fikk tilbake sitt gamle våpen, men nå med rød bevæpning. Åland fikk beholde våpenet øya hadde hatt i 450 år. Les mer i Store norske leksikon Finlands flagg og våpen Åland flagg riksvåpen